માનવમિત્ર, અમદાવાદ : ભારે વરસાદ અને ખરાબ હવામાનના પરિણામ સ્વરુપે અમરનાથ યાત્રામાં ગયેલા શ્રદ્ધાળુઓ ભારે મુશ્કેલી અનુભવી રહ્યા છે. અમરનાથ યાત્રાને વારંવાર રોકવામાં આવી રહી છે. પંચતારણી બેઝકેમ્પ નજીક કોમ્યુનિટી કિચન ચલાવનાર ગુજરાતી મિલિંદ વૈદ્યના કહેવા મુજબ શ્રદ્ધાળુઓને ખાનગી વાહનોમાં આગળ ન વધવા માટે કહેવામાં આવ્યું છે. કારણ કે રસ્તાઓ ખરાબ હવામાન અને વરસાદના કારણે બંધ કરવામાં આવ્યા છે. મોટી સંખ્યામાં શ્રદ્ધાળુઓ પંચતારણી અને શેષનાગ વચ્ચે પણ અટવાયા છે.